STOP WORDS в MARC21 и приложението им в 
ALEPH 500

Stop words по смисъл в  ALEPH  500 са определителните и неопределителните членове, които се предпоставят пред думите в различните езици.  За stop words  се приемат само определителните и неопределителните членове, които се намират в началото на заглавието в tags 130, 222, 240, 242, 243, 245, 440, 730, 740, 830. Във формата MARC21 се попълват индикатори за tags 130, 730, 740 това е първият индикатор, а за tags 222, 240, 242, 243, 245, 440, 830 това е вторият индикатор. Тези индикатори приемат стойности от 0 до 9 в зависимост от броя букви, от които се състои съответния определителен или неопределителен член + 1 за интервала след него. ALEPH 500 поставя тези индикатори програмно, базирайки се на таблица, в която са въведени предпоставените членове, а именно:

Език	Предпоставен член
	
Английски	the, a, an	
Френски	la, le, les, un, une, l’	
Испански	el, le, la, las, los, una, un, unos, unas 	
Немски	Der, die, das, ein, eine	
Италиански	gli, I, il, lo, la, le, uno, una, gl’, un’	
Португалски	o, a, os, as, um, uma	
Холадски	de, het, ‘t, een, eene	
норвежки
датски
шведски	dem, det, de, on, et, ett, en 	

Когато BIB /библиографският запис/ е нов за системата всяко заглавие в по-горе посочените tags се проверява дали започва с предпоставен член и ако е така ALEPH 500 поставя сам нужния индикатор. Не е нужно каталогизатора да се грижи за това. Когато заглавието е въведено веднъж, но е допусната грешка при изписването на предпоставения член и се налага неговото коригиране, то тогава се налага намеса на каталогизатора и той трябва да въведе съответния индикатор сам. Смисълът на stop words  и свързаните с тях индикатори е заглавията на книгите и периодичните издания да се подреждат азбучно по първата значеща буква от заглавието, както е в традиционния каталог. 
Забележка: Много ви моля, ползвайте удобствата, които ALEPH 500 ви предоставя!

РАБОТА В ALEPH 500  БЕЗ STOP WORDS

За tags 110, 111, 246, 247, 710, 711 MARC21 не е предвидил индикатори, изпълняващи ролята на stop words. Това е наложило в ALPEH 500 да бъде взето  следното решение: предпоставените членове за горепосочените tags в началото на заглавието да се ограждат в << >>, например: <<the>>. По същия начин се ограждат и предпоставените членове в началото на името на издателството: tag 260 подполе b и в началото на серийното заглавие в tag 776 подполе t.